als_Latn dik_Latn sag_Latn
NGA: GERILINA KODHELI
Kërcimi dhe perfor manca kanë qenë gjithmonë pika e saj e fortë, jo vetëm në videoklipe, por edhe në skena festivalesh. Dhe pikërisht kjo është ajo që ka më shumë rëndësi për Soni Malajn. Këngëtarja, rikthehet në “Kënga Magjike” me një synim të qartë, të ketë të njëjtin sukses që kanë pasur këngët e saj paraardhëse. E ndërsa deri tani feedback-u për këngën e titulluar “Për vete më mbaj” ka qenë mjaft pozitiv, formula e festivalit kërkon që kolegët të vendosin. E ndërkohë, Soni po punon për një tjetër projekt. “Po punoj për një baladë”, thotë Soni Malaj për “Bluetooth”, teksa tregon se bëhet fjalë për një këngë dashurie, e cila do të publikohet në shkurt të vitit të ardhshëm. Jeta private e këngëtares ka ngjallur gjithmonë kuriozitet, mirëpo Soni shpjegon se i ka thënë të gjitha. “Kam folur shpesh për jetën private dhe mendoj se njerëzit janë lodhur nga kjo. Është e njëjta situatë, asgjë e re, asgjë nuk ka ndryshuar”, rrëfen këngëtarja, e cila thekson se aktualisht është shumë e lumtur.
Soni, konkurron te “Kënga Magjike”, çfarë pret nga ky festival? Ke hyrë për të fituar?
jem e sinqertë dua që të vlerësohet kënga dhe i kam dhënë shumë rëndësi performancës. Prioritet kam pasur këtë. Cilët janë bashkëpunëtorët, ata që krijuan “Për vete më mbaj”? Kënga është një krijim i Dj Aldo dhe Gent Myftaraj. Për tekstin kanë punuar Gent Myftaraj dhe Eneda Tarifa.
Cila është lidhja personale që ke me këtë këngë?
Kam dashur të guxoj. Vendosa të guxoj. Ishte shumë e pritshme që të vija me një baladë, shumë e parashikueshme, ndaj mendova të prezantohesha ndryshe, me një material të kësaj natyre, ritmik.
Veç kësaj kënge po punon për diçka tjetër?
Po. Në shkurt do të sjell një këngë të re. Është baladë. Çfarë lloj balade? Është një baladë dashurie me një kompozitor australian. Në çfarë procesi është puna për të? Kënga ka mbaruar. Javën e ardhshme do nis punën për ta plotësuar me këndimin nga ana ime.
Jeta private…? Je e lumtur?
Po, jam shumë e lumtur.
Keni biseduar për një martesë të afërt me të fejuarin?
No comment (qesh). Po bashkëjetesën e keni nisur? Jo, nuk e kemi nisur bashkëjetesën ende.
Ka ndryshuar diçka në raportin tuaj?
Jo, nuk ka ndryshuar asgjë. Kam folur për jetën private shpesh dhe mendoj se njerëzit janë lodhur. Është e njëjta situatë, asgjë e re, asgjë nuk ka ndryshuar.
(bleutooth/Gazeta Shqiptare)
ilo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn